  Майя Бывальцева 2017-тӥ арын куать толэзь ӵоже Удмуртиын 6 сюрс пала квартираос пуктӥзы. Со сярысь ивортэ Удмуртстат. «2017-тӥ арын куать толэзь ӵоже Удмурт Элькунын 5 сюрс 955 квартираос пуктэмын, огъя быдӟалазы 369,2 сюрс квадрат метр. 2016-тӥ арен ӵошатыса, со 104,7 процент луэ. Со пӧлысь 120,7 сюрс квадрат метр мында улон юртъёс калыкен пуктэмын», — верамын удысэтлэн ивортоназ. Адямилы быдэ усись пуктэм улон интылэн быдӟалаезъя Удмуртия Приволжск федерал округъя 5-тӥ инты басьтӥз. Элькунын 1 сюрс улӥсьёслы 243,4 квадрат метр улон инты усе. Нырысетӥ интыын Татарстан, отын котькуд сюрс адямилы 281,7 квадрат метр улон инты лэсьтэмын. Тегъёс: Удмуртстат улонинты Удмуртия лэсьтськон  